 **Republika e Kosovës**

**Republika Kosova-Republic of Kosovo**

 ***Qeveria –Vlada-Government***

*Ministria e Arsimit e Shkencës e Teknologjisë dhe Inovacionit / Ministarstvo Obrazovanja, Nauke, Tehnologije i Inovacije / Ministry of Education, Science, Technology and Innovation*

**Njoftim lidhur me regjistrimin e qendrave mësimore me bazë në shkollë dhe me bazë në komunitet**

Me qëllim të mbështetjes për nxënësit e komuniteteve rom, ashkali dhe egjiptian për përmirsimin e performancës së tyre në shkollë, MASHTI ka hartuar UA për Themelimin dhe funksionimn e Qendrave Mësimore, përmes së cilave ofrohet mësim plotësues për këta nxënës.

Qellimi i UA 19/2018, është përcaktimi i kritereve dhe procedurave për themelimin dhe funksionimin e QM të cilat ofrojnë mbështetje për mësim plotësues dhe aktivitete të tjera edukative.

QM synojnë të integrojnë dhe të rrisin qasjen në sistemin zyrtar të arsimit.

QM mund të jenë me bazë në shkollë ose me bazë në komunitet.

QM mbështesin:

* + Zhvillimin fizik, kognitiv, emocional dhe social të fëmijëve/nxënësve;
	+ Rritjen e pjesëmarrjes në arsimin parafillor, fillor dhe të mesëm të ulët;
	+ Përmirësimin e vijueshmërisë, rezultatet e të nxënit,
	+ Zvogëlimin apo eliminimin e braktisjes së shkollimit;
	+ Ngritjen e vetëdijes për rëndësinë e shkollimit,socializimin si dhe përfshirjen aktive të prindërve në shkollimin e fëmijëve/nxënësve.

   Nivelet e shkollimit: Arsimi parafillor; Arsimi fillor dhe Arsimi i mesëm i ulët.

Për të regjistruar një qendër mësimore, aplikuesi duhet të plotësoj disa kushte dhe kritere:

1. Hapësira e përshtatshme fizike dhe mjedisi i punës;

2. Programi për mësim plotësues;

3. Personeli i kualifikuar;

4. Rregullorja e punës dhe rregullorja për mbrojtjen e fëmijëve;

5. Plani i punës dhe plani financiar.

Qëllimi i Udhëzimit dhe Udhëzuesit është që të ndihmojë organizatat e shoqërisë civile ose komunat të cilat dëshirojnë të themelojnë ose të vazhdojnë t’ i udhëheqin QM, në përmbushjen e kritereve të përcaktuara në UA 19/2018 më datë: 07.12.2018.

- Udhëzuesi fokusohet në dhënien e informatave mbi proceset si: regjistrimi, miratimi i programeve, kërkesat e stafit dhe të mjedisit të punës, buxhetimin/financimin si dhe monitorimin dhe raportimin.

* Udhëzuesi përfshin formularë dhe forma, si dhe udhëzime për plotësimin e shablloneve në mënyrë që të ndihmojë në lehtësimin e procesit të regjistrimit, monitorimin/raportimin.
* UA , parashikon mundësinë që subjektet juridike dhe komunat (bartësit) mund të krijojnë QM në shkollë ose në lagje.

- UA , i referohet të dy palëve; bartësve që tashmë kanë një QM dhe bartësve të mundshëm që synojnë të themelojnë një QM.

* QM tashmë ekzistuese mund të përfitojë nga disa rregulla kalimtare, por në afat të gjatë duhet të përmbushë të njëjtat kritere si QM e re.
* -Hapi i parë është që bartësit e QM të aplikojnë për regjistrim dhe aprovim të programeve nga MASHT.
* -Pastaj, bartësit do të marrin lejen zyrtare nga MASHT-i për të udhëhequr QM.

Ju lutem referojuni UA nr. 19/2018 për themelimin dhe funksionimin e qendrave mësimore dhe Udhëzuesit me nr.19/2018 per zbatimin e UA.

Për të aplikuar ju lutem klikoni ne linkun education- centers.com dhe plotësoni kërkesat e paraqitura.

Email adresa e personit kontaktues lidhur me link-un është a.jahmurataj@vorae.org dhe numri kontaktues + 383 49 935-563

P.S

MASHTI mund të kërkoj edhe dokumente shtesë në kopje fizike.

Në vijim është linku që do të aplikoni:

<https://education-centers.com/>